วันที่ 18 มีผื่นขึ้นตามตัวและเป็นไข้สูงประมาณ 39 ได้ไปพบมาและนัดตรวจเลือดวันที่ 21 ไม่พบว่าเป็นไข้เลือดออกและไข้หวัดใหญ่ ได้ทานยาตามที่สั่งมาเรื่อยๆและผื่นก็จางลงจนหายไป จนวันที่ 23 ตอนเช้ามีผื่นขึ้นที่ฝ่ามือจำนวนมาก อยากทราบว่าเกิดจากสาเหตุอะไรคะ มีวิธีรักษามั้ยคะ
สวัสดีค่ะ จากอาการดังกล่าวมา อาจเป็นไข้ที่เกิดมาพร้อมกับผื่น เช่นไข้จากเชื้อไวรัสที่ไม่จำเพาะเจาะจง ไข้เลือดออก หัด หัดเยอรมัน หรือส่าไข้ แนะนำให้สังเกตอาการผื่นค่ะ ว่าค่อยๆจางไปหรือไม่ ถ้าเป็นไข้ออกผื่นส่วนใหญ่ เมื่อไข้ลงแล้ว ผื่นก็มักจะลงตามไปด้วยในเวลาไม่นานค่ะแต่หากยังมีผื่นที่ฝ่ามือเรื้อรัง ควรกลับไปพบแพทย์เพื่อหาสาเหตุอื่นๆเพิ่มเติมเช่น ผื่นผิวหนังจากการแพ้สัมผัสสารภายนอก ผื่นจากแมลงกัด การติดเชื้อบางชนิดเช่นซิฟิลิซ ซึ่งควรรักษาตามสาเหตุค่ะเบื้องต้นใช้น้ำเปล่าสะอาดล้าง ไม่เอาสบู่ไปถูแรงๆ ยังไม่เอายาอะไรมาทาเอง